CELEX: 62021CN0586
Language: el
Date: 2021-09-20 00:00:00
Title: Υπόθεση C-586/21: Αίτηση προδικαστικής αποφάσεως την οποία υπέβαλε το Juzgado de lo Social n°1 de Madrid (Ισπανία) στις 20 Σεπτεμβρίου 2021 — FZ κατά BA, DA, DV και CG

31.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/19
            
         
      Αίτηση προδικαστικής αποφάσεως την οποία υπέβαλε το Juzgado de lo Social no1 de Madrid (Ισπανία) στις 20 Σεπτεμβρίου 2021 — FZ κατά BA, DA, DV και CG
      (Υπόθεση C-586/21)
      (2022/C 51/26)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Social no 1 de Madrid
      
         Διάδικοι στην υπόθεση της κύριας δίκης
      
      
         Ενάγων: FZ
      
         Εναγόμενοι: BA, DA, DV και CG
      
         Προδικαστικό ερώτημα
      
      Τυγχάνει το άρθρο 1, παράγραφος 1, στοιχείο α', της οδηγίας 2001/23 του Συμβουλίου, της 12ης Μαρτίου 2001, περί προσεγγίσεως των νομοθεσιών των κρατών μελών, σχετικά με τη διατήρηση των δικαιωμάτων των εργαζομένων σε περίπτωση μεταβιβάσεων επιχειρήσεων, εγκαταστάσεων ή τμημάτων εγκαταστάσεων ή επιχειρήσεων (1), και, ως εκ τούτου, το σύνολο των διατάξεων της οδηγίας, εφαρμογής σε περίπτωση κατά την οποία συμβολαιογράφος, ο οποίος είναι δημόσιος λειτουργός και ταυτοχρόνως εργοδότης του ιδιωτικού τομέα συνδεόμενος με το απασχολούμενο σε αυτόν προσωπικό με σχέση εργασίας διεπόμενη από τη γενική εργατική νομοθεσία και από κλαδική συλλογική σύμβαση εργασίας, διαδέχεται στη θέση αυτήν αποχωρούντα συμβολαιογράφο, αναλαμβάνοντας το πρωτόκολλό του, συνεχίζει να ασκεί τη δραστηριότητα στην ίδια εγκατάσταση, με την ίδια υλική υποδομή, και αναλαμβάνει το προσωπικό που εργαζόταν με σχέση εξαρτημένης εργασίας για τον προκάτοχο της θέσεως αυτής συμβολαιογράφο;
      
         (1)  ΕΕ 2001, L 82, σ. 16.